**Molėtų rajono savivaldybės taryba**

**SPRENDIMAS**

**DĖL PRITARIMO** **Molėtų rajono viešosios turizmo ir poilsio infrastruktūros gerinimo turistų lankytinose vietose projektų ĮGYVENDINIMUi**

2021 m. rugsėjo 21 d. Nr. B1-203

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešosios turizmo ir poilsio infrastruktūros turistų lankytinose vietose projektų finansavimo tvarkos aprašo (toliau - Aprašas), patvirtinto Lietuvos Respublikos ekonomikos ir inovacijų ministro 2021 m. rugsėjo 3 d. įsakymu Nr. 4-971 „Dėl viešosios turizmo ir poilsio infrastruktūros turistų lankytinose vietose projektų finansavimo tvarkos aprašo patvirtinimo“, 6, 10.2, 12.5, 18.1 punktais, Molėtų rajono savivaldybės 2018–2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, 2 prioriteto „Rajono ekonominės plėtros sąlygų kūrimas“ 2.2 tikslu „Turizmo ir laisvalaikio paslaugų kokybės ir įvairovės skatinimas“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų Lietuvos Respublikos ekonomikos ir inovacijų ministerijai projekto „Molėtų rajono viešosios turizmo ir poilsio infrastruktūros gerinimas turistų lankytinose vietose“ paraišką pagal Aprašą ir įgyvendintų projekto veiklas.
2. Pritarti, kad Molėtų rajono savivaldybės administracija teiktų Lietuvos Respublikos ekonomikos ir inovacijų ministerijai projekto „Lauko muzikos instrumentų įrengimas“ paraišką pagal Aprašą ir įgyvendintų projekto veiklas.
3. Įsipareigoti padengti ne mažiau kaip 16 proc. visų tinkamų finansuoti išlaidų, reikalingų 1 ir 2 punktuose nurodytiems projektams (toliau – Projektai) įgyvendinti, bei visas tinkamas finansuoti išlaidas, kurių nepadengia Projektams skirtos finansavimo lėšos, bei visas netinkamas finansuoti, tačiau būtinas Projektams įgyvendinti, išlaidas.
4. Pavesti Molėtų rajono savivaldybės administracijos direktoriui organizuoti Projektų rengimą bei įgyvendinimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika